joelniklaus/EU_Wikipedias huggingface dataset:
Elmar Rätsep

Elmar Rätsep (2. mai 1923 Laitse vald, Harjumaa – 10. märts 2001 Tartu) oli Eesti loomakasvatusteadlane.

Elulugu
Elmar Rätsep oli talupidajate poeg, Tõnu Rätsepa isa.

Lõpetas 1946 Uuemõisa Põllumajandustehnikumi, 1950 Tartu Riikliku Ülikooli agronoomina, agronoomiakandidaat (1959, EPA), väitekiri "Sugukultide tüüpratsioonid paaritusperioodil"; põllumajandusdoktor (1971, Eesti Teaduste Akadeemia), väitekiri "Репродукция и физиологическое состояние свиноводчек при замение и рациональном использований кормов живанного происхождения". Oli 1950–51 TÜ veise- ja hobusekasvatuse kateedri piimanduse labori vanemlaborant, 1951–54 ja 1962–63 EPA põllumajandusloomade söötmise kateedri assistent, 1954–60 ja 1963–67 vanemõpetaja, 1960–62 vanemteadur, 1967–69 dotsendi kohusetäitja, 1969–76 dotsent, 1976–77 professori kohusetäitja, 1977–92 professor, aastast 1994 emeriitprofessor.

Teadustöö
Uurimisvaldkond: põllumajandusloomade, peamiselt sigade söötmine ja söötade keemilise koostis. 130 teadustrükist.

Teoseid
 Sugukultide tüüpratsioonid paaritusperioodil. Tartu, 1959
 Emiste reproduktsioon ja füsioloogiline seisund loomsete söötade asendamisel ja ratsionaalsel kasutamisel. Tartu, 1971
 Kalasilo, 1974
 Põllumajandusloomade söötmise ABC (kaasautor). Tallinn, 1982
 Seakasvataja teatmik (kaasautor). Tallinn, 1984
 Ensüümpreparaadid söödalisandina. 1995.

Viited

Kirjandus
 EE 8, 269
 14, 444
 Sotsialistlik Põllumajandus 1960 (5)
 1971 (16)
 Agraarteadus IV, (1993) 2
 Eesti Põllumajandusülikool: audoktorid, töötajad ja vilistlased 1991–1995. Trt, 1996, 79.
  

Eesti loomakasvatusteadlased
Eesti Maaülikooli professorid
Sündinud 1923
Surnud 2001
Margus Rätsep

Margus Rätsep (sündinud 10. septembril 1959 Tartus) on Eesti füüsik.

Elulugu
Margus Rätsep on haritlaste poeg.

Lõpetas 1977 Tartu 10. Keskkooli, 1982 TÜ füüsika osakonna ja 1989 Eesti Teaduste Akadeemia Eesti NSV TA Füüsika Instituudi (FI) aspirantuuri; Ph.D. (1991, TÜ), väitekiri "Spectral gratings and their relaxation in some low-temperature impurity-doped glasses and crystals". Oli 1982–86 FI nooremteadur, 1986–89 aspirant, 1990–98 teadur, 1998–2004 TÜ FI teadur, aastast 2005 vanemteadur. 1994–95 külalisteadur Prantsusmaal (CNRS, laboratoire Aimé-Cotton) ja 1996–99 järeldoktor USA-s (Iowa State University, Ames Laboratory).

Teadustöö
Uurimisvaldkond: optika ja spektroskoopia, sh mittelineaarne optika, laserspektroskoopia, aegruumiline holograafia, fotokeemiline spektraalsälkimine, fotosünteesi elementaarprotsessid. Eesti Vabariigi teaduspreemia 2006 (kollektiivis). Üle 50 teadustrükise.

Viited

Teoseid
 Fast random access to frequency-selective optical memories (kaasautor) // Opt. Lett. 21 (1996) 1
 Demonstration of the Bessel-X pulse propagating with strong lateral and longitudinal localization in a dispersive medium (kaasautorid H. Sõnajalg ja P. Saari). // Opt. Lett. 22 (1997) 5
 High-pressure and Stark hole-burning studies of photosynthetic complexes (kaasautor G. J. Small) // Shpol'skii Spectroscopy and Other Site-Selection Methods. John Wiley & Sons, Inc., New York, Chister, Weinheim, Brisbane, Singapore, Toronto, 2000
 Resonant emission from the B870 exciton state and electron-phonon coupling in the LH2 antenna chromoprotein (kaasautor A. Freiberg) // Chem. Phys. Lett. 377 (2003) 3–4
 Band structure and local dynamics of excitons in bacterial light-harvesting complexes revealed by spectrally selective spectroscopy (kaasautorid C.N. Hunter, J.D. Olsen, A. Freiberg) // Photosynth. Res. 86 (2005) 1–2.

Kirjandus

Välislingid

Eesti füüsikud
Sündinud 1959
Tõnu Rätsep

Tõnu Rätsep (sündinud 6. märtsil 1969 Tartus) on Eesti arstiteadlane.

Elulugu
Tõnu Rätsep on neurokirurg, Elmar Rätsepa poeg.

Lõpetas 1987 Tartu 2. Keskkooli, 1995 TÜ arstiteaduskonna, 2001 samas doktorantuuri; meditsiinidoktor (2002, TÜ), väitekiri "Aneurysmal subarachnoid haemorrhange: noninvasive monitoring of cerebral haemodynamics". 1995–97 Tartu Ülikooli Kliinikumi intern, 2001–2005 TÜ neurokirurgia resident, aastast 2005 Tartu Ülikooli Kliinikumi närvikliiniku arst-õppejõud ja TÜ närvikliiniku erakorraline vanemteadur. Täiendas end neurokirurgias Uppsala Ülikoolis (1998). Balti teaduspreemia neuroloogias (2001). European Association of Neurosurgical Societies (EANS) liige.

Teadustöö
Uurimisvaldkond: peaaju hemodünaamika subarahnoidaalse hemorraagia ja raske ajutrauma järel, stereotaktiline ja funktsionaalne neurokirurgia. 15 teadustrükist.

Viited

Teoseid
 Personality as a predictor of coping efforts in patients with multiple sclerosis (kaasautor). // Multiple Sclerosis 6 (2000) 6
 Transkraniaalne Doppleri ultraheli (kaasautorid T. Asser, L. Kõiv). // Eesti Arst (2000) 1
 Transkraniaalne oksümeetria (kaasautor T. Asser). // Eesti Arst (2001) 7
 Cerebral hemodynamic impairment after aneurysmal subarachnoid hemorrhage as evaluated by transcranial Doppler ultrasound: relations to delayed cerebral ischemia and clinical outcome (kaasautor T. Asser). // J. Neurosurg. 95 (2001) 3
 Routine utilization of the transient hyperaemic response test after aneurysmal subarachnoid haemorrhage (kaasautorid T. Asser, J. Eelmäe). // Acta Neurochir. Suppl. (2002) 81
 Peaaju süvastimulatsioon areneva ravimeetodina funktsionaalses neurokirurgias (kaasautor T. Asser). // Eesti Arst (2005) 5.

Kirjandus
 Eesti Arst (2003) 2, 133–134
 Tartu Ülikooli Kliinikum 200. Trt, 2004, 245
 Tartu Ülikooli arstiteaduskond 1982–2007. Trt, 2007, 309, 319, 320, 323.
  

Eesti arstiteadlased
Sündinud 1969
Ülo Rätsep

Ülo Rätsep (5. jaanuar 1943 Pärnu – 23. juuli 1994 Võru) oli Eesti tehnikateadlane.

Elulugu
Ülo Rätsep oli teenistuja poeg.

Lõpetas 1961 Tallinna Polütehnikumi, 1967 Tallinna Polütehnilise Instituudi elektrotehnikateaduskonna tööstuselektroonika erialal, 1981 samas aspirantuuri; tehnikakandidaat (1984, Taganrogi Raadiotehnika Instituut), väitekiri "Исследование влияния технологического микроклимата в производстве интегральных микросхем". Oli 1968–77 TTÜ raadiotehnika kateedri assistent, 1982–84 vanemõpetaja, 1984–92 dotsent, 1986–91 ka kateedri juhataja, 1992–94 raadio- ja sidetehnika instituudi telekommunikatsiooni õppetooli dotsent. Luges lineaarahelate teooria, impulsitehnika, võimendite ning raadioaparatuuri ja arvutusseadmete konstrueerimise ja tootmistehnoloogia kursusi.

Teadustöö
Uurimisvaldkonnad: madala müratasemega mõõtemuundurid, elektroonikatööstuse tehnoloogia, mikrokliima ja vaakumhügieen. Osales pooljuhtseadiste mõõteriistade loomises. 16 teadustrükist.

Viited

Teoseid
 M-DM süsteemi alalispingevõimendid. // Side. Raadio. Televisioon (1974) 8
 Экспериментальное исследование влияния условий производства на параметры и качество интегральных микросхем (kaasautor). // Электронная техника. М., 8 (1980) 2
 Метод исследования технологического процесса производства интегральных микросхем, основанный на анализе кластеров состояний (kaasautor). // TPI Toimetised. Б40 (1982)
 Влияние технологического микроклимата на качество изделий микроэлектроники (kaasautor). // Электронная промышленность (1983) 2
 Teadusuuringud raadiotehnika kateedris alates 1966. aastast. // TPI Toimetised 724 (1991).

Kirjandus
 Tallinna Polütehniline Instituut 1936–1986. Tallinn, 1986, 325–326
 In memoriam: Ülo Rätsep. // Tehnikaülikool (1994), 14. X.
  

Eesti tehnikateadlased
Metsakalmistule maetud
Sündinud 1943
Surnud 1994
Veena Räägel

Veena Räägel (28. märts 1934 Abja vald, Pärnumaa – 27. märts 2002) oli Eesti geoloog.

Elulugu
Veena Räägel oli talupidaja tütar.

Lõpetas 1953 Suure-Jaani Keskkooli ja 1958 Tartu Ülikooli geoloogia osakonna; geoloogiamagister (1993, TÜ), väitekiri "Eesti looduslike ehitusmaterjalide kasutamine ja edasised perspektiivid". Töötas 1958–1963 Semipalatinski ja Altai geoloogilises ekspeditsioonis Kasahstanis geoloogia kaardistamisel ja maavarade otsimisel. 1963–2002 Eesti Geoloogiakeskuses mitmesugustel ametikohtadel (sh peageoloog ja maavarade osakonna juhataja).

Teadustöö
Uurimisvaldkonnad: maavarad kui looduslikud ehitusmaterjalid ning geoloogilis-majanduslikud hinnangud ja ehitusmaterjalide tööstuse arenguprobleemid. Üle 10 teadustrükise.

Teoseid
 Joosu savileiukoht ja devoni kivistised (kaasautor). // EL (1970) 12
 Estonian oil-shale (kaasautor). Tallinn, 1991
 Estonian natural resources (kaasautor). Tallinn, 1993
 Eesti maapõuerikkusi (kaasautor). Tallinn, 1993.

Viited

Kirjandus
  

Eesti geoloogid
Tartu Ülikooli bioloogia-geograafiateaduskonna vilistlased
Pärnamäe kalmistule maetud
Sündinud 1934
Surnud 2002
Raimund Räämet

Raimund Räämet (11. juuni 1918, Tallinn – 9. veebruar 2004, Tallinn) oli eesti tehnikateadlane.

Elulugu
Raimund Räämet oli kingsepa poeg.

Lõpetas 1937. aastal Tallinna Reaalkooli ja 1947. aastal Tallinna Polütehnilise Instituudi (TPI) ehitusteaduskonna; tehnikakandidaat (1954, TPI), väitekiri "Ühtlase välissurvega kooniliste koorikute tasakaalu püsivus". Oli aastatel 1947–1957 TPI ehitusmehaanika ja konstruktsioonide kateedris assistent, vanemõpetaja, dotsendi kohusetäitja ja 1958–1993 dotsent.

Teadustöö
Uurimisvaldkond: õhukeseseinaliste koorikute stabiilsus ja dünaamika, kooniliste koorikute stabiilsus nii enne kui ka pärast kriitilist staadiumi. 16 teadustrükist.

Teoseid
 Ehitusmehaanika. Tallinn, 1964, 21975.

Viited

Kirjandus
 Tallinna Tehnikum ja TTÜ BL 1918–1944, 57–58
 Tallinna Polütehniline Instituut 1936–1986. Tallinn, 1986, 233, 238–239, 438
 Ehitusinsenerid Tallinna Polütehnilisest Instituudist, 230
 Raukas, U. Raimund Räämet in memoriam. // TTÜ aastaraamat 2004. Tallinn, 2005, 374-375.
  

Eesti tehnikateadlased
Tallinna Tehnikaülikooli vilistlased
Tallinna Tehnikaülikooli õppejõud
Sündinud 1918
Surnud 2004
Carl Gottlieb Rücker

Carl Gottlieb Rücker (ukj 10. august 1778, Kolga-Jaani, Viljandimaa – 12. juuni 1856, Kolga-Jaani, Viljandimaa) oli Eesti kartograaf.

Elulugu
Carl Gottlieb Rücker oli kirikuõpetaja Ludwig Nikolaus Rückeri poeg.

1815 Liivimaa Mõõdu- ja Revisjonikomisjoni maamõõtja, 1819–39 W. Struve kutsel LÜÖS-i kartograaf, 1843–55 Valga Mõõdu- ja Revisjonikomisjoni teenistuses. Koostanud W. Struve Liivimaa triangulatsiooni (1816–19) andmetel põhineva 6 lehest koosneva Liivimaa erikaardi (Specialkarte von Livland, 1839), mis oli tollal täpseim kaart Lõuna-Eesti kohta ja millel ta esitas ligi 4600 kohanime (1875–1900 ilmus sellest kaardist 10 kordustrükki). 1836 (3. trükk 1875) ilmus Tallinnas kivitrükis Liivimaa üldkaart ja 1846 Liivi-, Eesti- ja Kuramaa üldkaart (5 kordustrükki 1854–1914).

Viited

Teoseid
 General-Charte von Livland. M. 1:605 000. Dorpat, 1836
 Specialcharte von Livland in 6 Blättern. M. 1:200 000. SPtb, 1839
 General-Karte der Russischen Ost-See-Provinzen Liv- Ehst- und Kurland. M. 1:605 000. Reval, 1846.

Kirjandus
 EE 8, 273
 EE 14, 445
 Varep, E. Jooni Eesti kartograafia ajaloost. // Eesti Geograafia Seltsi publ. I. Tallinn, 1960, 32–33
 Varep, E. C. G. Rückeri Liivimaa spetsiaalkaardist 1839. Tallinn, 1957, 93.
  

Eesti kartograafid
Kolga-Jaani kalmistule maetud
Sündinud 1778
Surnud 1856
Kai Rünk

Kai Rünk (sündinud 30. märtsil 1953 Tartus) on Eesti taimeökoloog.

Elulugu
Kai Rünk on spordipedagoogi tütar.

Lõpetas 1971 Tartu 7. Keskkooli, 1978 TÜ geograafiaosakonna ja 2007 doktorantuuri; MSc (2003, TÜ), väitekiri "Do different competitive" (taimeökoloogia ja ökofüsioloogia, 2007, TÜ), väitekiri "Comparative ecology of three fern species: Dryopteris carthusiana (Vill.) H. P. Fuchs, D. expansa (C. Presl) Fraser-Jenkins & Jermy and D. dilatata (Hoffm.) A. Gray (Dryopteridaceae)", Tartu, 2007. Oli 1981–1986 TÜ botaanikaaia laborant, 1986–1989 insener, 1990–1999 vanemaednik, 1999–2000 aednik, 2003– TÜ taimeökoloogia õppetooli teadur.

Teadustöö
Uurimisvaldkonnad: taimeökoloogia, sõnajalgtaimede ökoloogia ja harulduse põhjused, haruldaste taimeliikide ökoloogia ja kaitse. Umbes 10 teadustrükist, 3 aimetrükist.

Teoseid
 Do different competitive abilities of three fern species explain their different regional abundances (kaasautorid M. Moora, M. Zobel). // J. Vegetation Sci. 15 (2004) 3
 Can long-distance dispersal shape the local and regional species pool (kaasautor)? // Folia Geobot. 40 (2005) 1
 Population stage structure of three congeneric Dryopteris species in Estonia (kaasautorid M. Moora, M. Zobel). // Proc. Est. Acad. Sci. Biol. Ecology 55 (2006) 1
 Phenotypic plasticity and biomass allocation pattern in three Dryopteris (Dryopteridaceae) species on an experimental light-availability gradient (kaasautor K. Zobel). // Plant Ecol. 193 (2007).

Viited

Kirjandus

Välislingid
 

Eesti taimeökoloogid
Sündinud 1953
Jüri Rünkla

Jüri Rünkla (12. detsember, 1937 - 8. september, 2022 Tallinnas) oli eesti tehnikateadlane.

Elulugu
Lõpetas 1961 Tallinna Polütehnilise Instituudi (TPI) keemiku-tehnoloogina ja 1974 Moskva Patendiinstituudi patentoloogina. 1965–68 TPI aspirant; tehnikakandidaat (1970, TPI), väitekiri "Исследование дистилляции с водяным паром при пониженном давлении". 1961–64 tsemenditehase "Punane Kunda" tehnoloog ja tsehhijuhataja asetäitja, 1966–72 TPI-s keemiatööstuse protsesside ja aparaatide kateedri assistent ja vanemõpetaja, 1972–74 Silikaatbetooni Instituudis laborijuhataja, 1974–81 ENSV Riikliku Plaanikomitee Majanduse ja Planeerimise Teadusliku Uurimise Instituudi ja 1981–86  "Algoritm" sektorijuhataja, 1986–97 Eesti Majandusjuhtide Instituudis dotsent majanduse, tehnoökonoomika, majandusarvestuse kateedris. 1997–2006 EMT turundusanalüüsi osakonna vanemanalüütik.

Teadustöö
Uurimisvaldkonnad: automatiseeritud juhtimissüsteemid, ettevõtte kuluarvestus ja majandusanalüüs. Üle 80 teadustrükise, sh 4 monograafiat.

Viited

Teoseid
 Automatiseeritud juhtimissüsteem. Tallinn, 1979
 Ettevõtte finantsseisund, konkurents ja strateegia. Tallinn, 1996
 Ettevõtte kulud, varud ja juhtimisotsused, Tallinn, 1997
 Ärianalüüs. Tallinn, 2003.

Kirjandus
  

Eesti tehnikateadlased
Tallinna Tehnikaülikooli vilistlased
Sündinud 1937
Malle Rüütli

Malle Rüütli (aastani 1977 Veeber, sündinud 12. veebruaril 1952 Kohtla-Järvel) on eesti keeleteadlane ja vene filoloog.

Elulugu
Malle Rüütli on tööliste tütar.

Ta lõpetas 1970. aastal Kohtla-Järve 1. Keskkooli ja 1978. aastal Tartu Ülikooli vene keele ja kirjanduse osakonna. Aastatel 1978–1980 oli ta Tartu 2. Keskkooli vene keele õpetaja ja seejärel aastatel 1980–1992 Tartu Ülikooli vene keele metoodika kateedri õpetaja. 1996. aastal lõpetas ta Tartu Ülikooli täienduskoolituskeskuse eesti keele osakonna. Aastatel 1992–2003 oli ta ka Tartu Ülikooli keelekeskuse vene keele sektsiooni õpetaja. Aastatel 2003–2007 oli ta Pariisi riiklikus ida keelte ja kultuuride instituudis (INALCO) eesti keele ja kultuuri lektor. Pärast seda on Malle Rüütli töötanud Tartu Ülikooli maailma keelte ja kultuuride kolledžis eesti keele õpetajana.

Teadustöö
Uurimisvaldkond: keele didaktika, eesti keel kui teise keele õpetamise metoodika, erialase suhtluskeele õpetamine. Koostanud keeleõpikuid ja õppevahendeid. Umbes 20 teadustrükist.

Viited

Teoseid
 Eesti keele vestlusõpik vene õppekeelega kooli XII klassile (kaasautor E. Viilipus). Tallinn, 1998
 Eesti keele töövihik vene õppekeelega kooli XII klassile (kaasautor E. Viilipus). Tallinn, 2000
 Vestlusõpikute metoodilised võimalused. // Konverentsi "Emakeel ja teised keeled" materjalid III, 19.–20.11.2001
 Eesti keele õpik vene õppekeelega gümnaasiumile (kaasautor E. Viilipus). Tallinn, 2002
 Eesti keele töövihik vene õppekeelega gümnaasiumile (kaasautor E. Viilipus). Tallinn, 2002.

Kirjandus

Välislingid

Eesti keeleteadlased
Sündinud 1952
Elmar Saa

Elmar Saa (sündinud 26. jaanuaril 1938 Kundas) on Eesti tehnikateadlane.

Elulugu
Elmar Saa on raudteelase poeg.

Lõpetas 1957 Tallinna Polütehnikumi metallide lõiketöötlemise erialal, 1963 Tallinna Polütehnilise Instituudi (TPI) õhtuse teaduskonna insener-mehaanikuna. Oli 1957–58 TPI metallide tehnoloogia kateedri laborant, 1958–59 vanemlaborant, 1959–61 õppetöökoja juhataja, 1961–71 eksperimentaaltöökoja juhataja, 1971–87 teadusliku uurimise sektori konstrueerimis-eksperimentaalosakonna juhataja ja projekti peakonstruktor, 1987–93 teadusosakonna konstrueerimisbüroo juhataja, 1993–97 TTÜ mehaanikainstituudi insener (lahkus töölt tervislikel põhjustel), 1973–75 ka TPI masinaehitustööstuse automatiseerimise kateedri ja 1975–77 peenmehaanika kateedri õppejõud.

Teadustöö
Uurimisvaldkonnad: triboloogia, materjalide erosioon. Osales aastast 1963  luufiksaatorite ning nende kasutamiseks vajalike abiinstrumentide ning rakiste loomisel. Kvaliteetsete luufiksaatorite loojatele anti 1983 NSVL Ministrite Nõukogu preemia (kollektiivis). 1970. aastail võttis osa meetodi loomisest materjalide erosiooni suhtes katsetamiseks tsentrifugaalkiirendi (ЦУК-3М) abil. 1976 töötati katsetulemuste alusel välja NSVL riiklik standard. 1977 anti meetodi loojaile (, Elmar Saa jt) riiklik preemia. Meetod müüdi ka Saksa DV ja Tšehhoslovakkia teadusasutustele.

Viited

Kirjandus
 Tallinna Polütehniline Instituut 1936–1986. Tallinn, 1986, 255, 435, 482–483, 501
 TTÜ arhiiv.
 

Eesti tehnikateadlased
Sündinud 1938
Taimo Saan

Taimo Saan (sündinud 2. mail 1963 Valgas) on eesti matemaatik.

Elulugu
Taimo Saan on õpetajate poeg. 

Lõpetas 1981 Nõo Keskkooli ja 1986 Tartu Riikliku Ülikooli (TRÜ) matemaatikateaduskonna rakendusmatemaatikuna ning 1989 aspirantuuri TRÜ arvutusmatemaatika kateedris. 

Füüsika-matemaatikakandidaat (1990 Minsk, Valgevene Teaduste Akadeemia), väitekiri "Регуляризованные итерационные методы в проблеме собственных значений". 

1986 Tartu Riikliku Ülikooli rakendusmatemaatika labori vanemlaborant
1989–92 Zooloogia ja Botaanika Instituudi teadur
1990–92 Tartu Ülikooli matemaatilise statistika kateedri assistent
1998–2018 Tartu Ülikooli finantsdirektor

Õpetas tõenäosusteooriat, matemaatilist statistikat.

Teadustöö
Peamised uurimisvaldkonnad: maatriksite omaväärtuste problemaatika; Eesti järvede veekeskkonna statistiline analüüs; elementaarfunktsioonide väärtuste leidmine  abil.

Teoseid
Регуляризованный итерационный метод для отыскания собственных значений и собственных векторов симметричной матрицы. // TÜ Toim 762 (1987)
Регуляризованный итерационный метод для отыскания собственных значений и собственных векторов неэрмитовой матрицы. // TÜ Toim 833 (1988)
Регуляризованный итерационный метод с отношением Релея. // TÜ Toim 863 (1989)
Регуляризованный итерационный метод с обобщенным отношением Релея. // TÜ Toim 863 (1989)
Peipsi troofsusseire (kaasautorid T. Möls, A. Lindpere, H. Starast). Tartu, 1990
Вычисление элементарных функций с помощью дробно-рациональных приближений. // Тrt, 1991

Viited

Kirjandus
Tartu Ülikooli õppe-teaduskoosseisu biobibliograafia nimestik 1981–1995 (käsikiri), 156

Välislingid
 

Eesti matemaatikud
Nõo Reaalgümnaasiumi vilistlased
Tartu Ülikooli matemaatikateaduskonna vilistlased
Sündinud 1963
Agu Saar

Agu Saar (15. mai 1942 Paide – 31. detsember 2020) on Eesti füüsik.

Elulugu
Agu Saar oli teenistujate poeg.

Ta lõpetas 1960 Tartu 1. Keskkooli ja 1965 Tartu Riikliku Ülikooli füüsika osakonna. 1974 sai ta füüsika-matemaatikakandidaadiks väitekirjaga "Исследование взаимодействия ультрамягкого рентгеновского излучения с хлоридами металлов". Ta oli 1966–68 TRÜ üldfüüsika kateedri vanemlaborant, 1968–72 Eesti NSV TA Füüsika ja Astronoomia Instituudi (FAI) vaneminsener, 1972–73 FAI nooremteadur, 1973–79 Eesti NSV TA Füüsika Instituudi (FI) nooremteadur, 1979–97 vanemteadur, aastast 1997 Tartu Ülikooli FI röntgenspektroskoopia labori vanemteadur.

Teadustöö
Uurimisvaldkond: tahkisefüüsika. Ta on tegelenud eksperimentaaluuringutega ultrapehme röntgenikiirguse spektroskoopia alal, täiendanud ja ehitanud vastavat aparatuuri, rakendanud uusi uurimismetoodikaid, nt laserplasma kasutamist pehme röntgenikiirguse allikana. Tema olulisimad tulemused tahkisefüüsikas on seotud kiiritusdefektide olemasolu tuvastamisega ja laengukandjate transpordikarakteristikute määramisega ioonkristallides. Ta uuris Lundi Ülikooli MAX-laboris sünkrotronkiirgusega tekitatud sisekatte elektronergastuste lagunemist ioonkristallides resonantsergastusega Auger'- ja elektrospektroskoopia meetodil. Ta tegi kindlaks röntgeneksitonide olemasolu ioonkristallide (LiF, NaF) K-neeldumisspektrites eksitoni kiirgusliku lagunemise ja Auger' spektrite põhjal. Ta oli Eesti Füüsika Seltsi asutajaliige. Tal on üle 50 teadustrükise ja 1 autoritunnistus.

Teoseid
 Создание центров окраски в кристаллах КСl ультрамягкими рентгеновскими лучами (kaasautor M. Elango). // Физ. твердого тела 12 (1970) 10
 Излучательный распад экситона у К-края Li+ в LiF (kaasautorid M. Elango, A. Maiste). // Письма в ЖЭТФ 18 (1973) 3
 Thermoluminescence light sum storage in NACl:Ag by ultrasoft X-rays (kaasautor). // J. of Luminescence 14 (1976) 5–6
 Autoinonization phenomena involving the 2p5-3d configuration of argonlike ions in ionic solids (kaasautor). // Phys. Rev. B 47 (1993) 18
 2p-3d resonant Auger scattering by K+ ions of KMnF3 without the influence of the crystal- field splitting (kaasautor). // Phys. Rev. B 51 (1995) 5
 Core excitons in Na K photoabsorbtion of NaF: resonant Auger spectroscopy (kaasautor). // Phys. Rev. B 64 (2001) 23
 Resonant inelastic X-ray scattering at the F 1s photoabsorbtion edge in LiF: Interplay of excitonic and conduction states, and Stokes` doubling (kaasautor). // Phys. Rev. B 70 (2004) 20.

Viited

Kirjandus

Välislingid
 

Eesti füüsikud
Tartu Ülikooli vilistlased
Hugo Treffneri Gümnaasiumi vilistlased
Sündinud 1942
Aino Saar

Aino Saar (sündinud Aino Toomsalu, 25. juuni 1926 Einmani vald, Järvamaa – 14. november 2017) oli Eesti bioloog ja taimefüsioloog.

Elulugu
Lõpetas 1946 Paide Keskkooli, 1952 TRÜ bioloogia osakonna, 1956 aspirantuuri, bioloogiakandidaat (1956, TRÜ), väitekiri "Mõningate taimede hüpokotüülide regeneratsiooni- ja reproduktsioonivõime ja selle bioloogiline tähtsus". 

Oli 1952–1953 TRÜ bioloogiajaama nooremteadur, 1956–1962 geneetika ja darvinismi kateedri assistent, 1962–1969 EPA botaanika ja fütopatoloogilise kateedri vanemõpetaja, 1969–1976 dotsent, 1976–1994 aianduse ja taimekaitse kateedri ja aianduse õppetooli dotsent. Õpetas taimeembrüoloogiat, regeneratsiooni, taimefüsioloogiat; koostanud õppevahendeid.

Teadustöö
Töid taimefüsioloogia alalt.

Teoseid
Umbes 20 teadustrükist:
Botaaniliste püsipreparaatide valmistamise metoodika. Tartu 1962
Fotosüntees ja saak. Tallinn 1964, 2. trükk 1967
Fermendid ja nende klassifikatsioon. Tartu 1964, 3. trükk 1971
Taimefüsioloogia praktikum. Tallinn 1969
Peatükke taimefüsioloogiast. I. Tartu 1974, 2. trükk 1983

Viited

Kirjandus
Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Tartu 1981
Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu 1987. Lk 190
Eesti Põllumajandusülikool: audoktorid, töötajad ja vilistlased 1991–1995. Tartu 1996. Lk 44

Välislingid
 

Eesti bioloogid
Eesti taimefüsioloogid
Tartu Ülikooli matemaatika-loodusteaduskonna vilistlased
Eesti Maaülikooli õppejõud
Maarja kalmistule maetud
Sündinud 1926
Surnud 2017
Aivo Saar

Aivo Saar (sündinud 25. mail 1937 Otepää vallas Tartumaal) on Eesti füüsik.

Elulugu
Aivo Saar on kooliõpetajate poeg.

Lõpetas 1954. aastal Elva Keskkooli, 1959 Tartu Riikliku Ülikooli füüsikaosakonna, 1971 Küberneetika Instituudis aspirantuuri, tehnikakandidaat (1975, Eesti Teaduste Akadeemia), väitekiri "Pöördkoorikute pingeolukorra määramine fotoelastsusmeetodil". Oli 1962–1973 Küberneetika Instituudi teadur, 1973–1979 Tallinna Pedagoogilise Instituudi õppejõud-teadur, 1979–2003 dotsent.

Teadustöö
Uurimisvaldkond: eksperimentaalmehaanika (fotoelastsusmeetod); füüsika didaktika. Õpetanud optikat, tehnoloogia didaktikat; koostanud õppevahendeid. Üle 50 I–V klassi loodusõpetuse õpiku, tööraamatu ja -vihiku autor või kaasautor. Üle 20 teadustrükise. Ta on töötanud mitmes koolis, sealhulgas ka Tallinna Ühisgümnaasiumis füüsikaõpetajana.

Teoseid
 Physics and technology in pupils' opinion (kaasautor J. Hendre). // PATT-3 Conf. 2. Holland, Eindhoven, 1988
 Teacher training for school technology in Estonia. // PATT-4 Conf. Holland, Eindhoven, 1989
 Kosmologie und Astrophysik und Naturwissenschaft in Curriculum der Physik (kaasautor R. Mankin). // GDSP – Jahrestagung. Kiel, 1993
 Loodusõpetuse õpetaja probleeme sajandivahetusel. // Haridus ja kasvatusväärtused ühiskonnas.Tartu, 1999
 Loodusõpetuse, füüsika ja astronoomia ainekava ühisprobleeme. // Konverentsi "Reaalained ja uus õppekava" materjalid. Tartu, 2000
 Loodusteaduste õppimise tähendus klassiõpetaja kasvatusteaduslikus ettevalmistuses. // Kasvatusteadused muutuste ajateljel. Tallinn, 2004.

Tsitaate 
 "Ma olen üle 80 aasta vana."
 "Ärge arvake, et ma vahetunnis koridoris niisama kõigun, ei-ei, mina joon valget viina, tervise eesmärkidel."

Viited

Kirjandus
 

Eesti füüsikud
Tartu Ülikooli matemaatika-loodusteaduskonna vilistlased
Sündinud 1937
Asmu Saar

Asmu Saar (17. juuli 1931 Tallinn – 17. jaanuar 2003 Tallinn) oli Eesti geograaf.

Elulugu
Lõpetas 1950 Tallinna 17. Keskkooli, 1955 TÜ matemaatika-loodusteaduskonna, 1959 TÜ-s aspirantuuri. Oli 1955–56 TÜ geograafia kateedri assistent, 1959–64 Eesti Riikliku Kirjastuse ja 1964–65 Eesti Raamatu toimetaja, 1965–92 kirjastuse Valgus entsüklopeediatoimetuse ja aastast 1992 Eesti Entsüklopeediakirjastuse teadustoimetaja ning aastast 1994 surmani loodusteaduste toimetuse juhataja ja EE toimetuskolleegiumi liige. Toimetanud populaarteaduslikku erialakirjandust ja reisiraamatuid, aastast 1963 entsüklopeediaartikleid. Koostanud valdava osa ENE ja EE Eesti loodusobjekte, asulaid ja haldusüksusi käsitlevaid kohaartikleid, osalenud teatmeteoste ("Nõukogude Eesti", "Eesti A & O", "Maailma maade pealinnad", "Maailma atlas", lühientsüklopeedia "Tallinn" jt) ning kultuurilooliste, matka- ja turismiteatmike koostamisel ja toimetamisel. Avaldanud kirjutisi Tapa piirkonna majandusgeograafiast, Paldiskist, Eesti majandusrajoonimisest, maailma lippudest jm. Oli Siseministeeriumi kohanimenõukogu liige (1997–2003) ja Tallinna Linnavalitsuse nimekomisjoni liige (1999–2003) ning Eesti Geograafia Seltsi auliige (1994) ja juhatuse liige (aastast 2000).

Tunnustus
Eesti NSV Ajakirjanike Liidu aastapreemia (1975).

Viited

Teoseid
 Kas tunned maad. Teatmik Eesti NSV matkajaile ning kodu-uurijaile (kaasautor). Tallinn, 1966
 Aegviidu – Nelijärve. Tallinn, 1972
 Tallinnast Kloogale. Tallinn, 1996
 Millest kõnelevad rahvusvärvid. // EGS-i aastaraamat 1967/1968. Tallinn, 1969
 1000 fakti Nõukogude Eestist (koost ja kaasautor). Tallinn, 1978
 Estonia for perestroika (kaasautor M. Aru). Tallinn, 1989
 Paldiski – tuleviku linn. Paldiski, Tallinn, 1995
 Endel Varep ja ENE. // Professor Endel Varep. Mälestusi ja artikleid. Tartu, 1999
 Eesti Geograafia Selts Loode-Eestis. // EGS-i aastaraamat. Tallinn, 2001.

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 157
 EE 14, 447
 Saar, E. Miljon tähte. // Hiiumaa (2003) 24. I
 EGS-i aastaraamat 34 (2005), 195–211.
  

Eesti geograafid
Pärnamäe kalmistule maetud
Sündinud 1931
Surnud 2003
Edgar Saar

Edgar Saar (sündinud 20. jaanuaril 1938 Rakvere vallas Virumaal) on eesti etnoloog.

Elulugu
Edgar Saar on sündinud Rakvere vallas Virumaal talupidaja pojana. Ta lõpetas 1964. aastal Rakvere Töölisnoorte Keskkooli ja 1969. aastal TRÜ ajaloo osakonna ajaloolase-arheoloogi kutsega. Oli aastatel 1969–1970 Väike-Maarja Keskkooli ja Rakvere Internaatkooli ajalooõpetaja, aastatel 1971–1973 Eesti Rahva Muuseumi teadur, aastatel 1973–1992 vanemteadur, aastatel 1992–1995 soome-ugri ja võrdleva etnoloogia osakonna juhataja kohusetäitja, aastatel 1995–2003 teadur.

Teadustöö
Edgar Saar on uurinud eestlaste algelisi tuletegemise viise (tuleraua, tulekivi ja süütisega; puude hõõrumisega) ning hantide rahvarõivaid, ehitisi, kodust tarbevara, matusekombeid ja rahvakultuuri muutumist 20. sajandil. Ta on andnud esmakordselt ülevaate põhjahantide naiste rahvarõivaste piirkondlikest erinevustest ning püstkoja kasutamisest põhjahantidel. Ta korraldas aastatel 1974–1989 ja 1996 17 ekspeditsiooni Lääne-Siberisse hantide ja manside juurde, et uurida nende rahvakultuuri ning täiendada Eesti Rahva Muuseumi kogusid. Ta on olnud teaduslikel uurimisretkedel ka Mari- ja Komimaal ning täiendanud Eesti Rahva Muuseumi kogusid maride ja komide rahvakultuuri materjalidega. 

Edgar Saar on uurinud eestlaste põgenemist Läände II maailmasõja ajal ja nende elu paguluses. Ta on kogunud aastatel 1998–2002 väliseestlaste mälestusi ning pildistanud neid ja nende eluolu Rootsis, Inglismaal, USA-s, Saksamaal, Belgias ja Hollandis. Ta on saanud toetusi materjalide kogumiseks Eesti Rahva Muuseumile Avatud Eesti Fondilt, Eesti Ameerika Fondilt jm. 

Edgar Saar on avaldanud üle 30 teadustrükise ja aimeartikleid. Ta on Emakeele Seltsi, Eesti Arheoloogiaseltsi ja Akadeemilise Rahvaluule Seltsi liige.

Isiklikku
Edgar Saar on Maret Saare abikaasa.

Viited

Teoseid
 "Tuletegemine tuleraua, tulekivi ja süütisega". - Etnograafiamuuseumi aastaraamat XXVIII (1975).
 "Põhjahandi naiste nüüdisaegsed rahvarõivad". - Etnograafiamuuseumi aastaraamat XXXV (1984).
 "Современный чум северных хантов". - Жилище народов Западной Сибири. Томск, 1991.
 "Traditional buildings of Khants in the last Quarter of the Twentieth Century". - Congressus Octavus Internationalis Fenno-Ugristarum Jyväskylä 10.–15.8.1995. Pars VI Ethnologia & Folkloristica. Jyväskylä, 1996.
 "Ostyak". - Encyclopedia of Vernacular Architecture of the World. 2. Cambridge, 1997.
 "Handi rahvakultuuri muutumisest 20. sajandil". - ERM-i aastaraamat XLIV (2000).
 "Eesti pagulaste kohanemine Inglismaal". - Eestlane ja tema maa. (Scripta ethnologica, 4.) Tallinn, 2000.
 "Põhjahantide kodune tarbevara". - ERM-i aastaraamat XLV (2001).
 "Põgenemine Rootsi 1944. aasta hilissuvel ja sügisel". - Tuna nr 3 (2004).
 "Suur põgenemine Läände". - Lee 11. Tartu, 2005.

Kirjandus
 David Papp. "Huvitav loeng Eesti Rahva Muuseumist". - Eesti Päevaleht (Rootsi), 28. jaanuar  (2000).
  

Eesti etnoloogid
Akadeemilise Rahvaluule Seltsi liikmed
Sündinud 1938
Rahumäe hiidrahn

Rahumäe hiidrahn on rabakivi, mis asub Tallinnas Järvel Rahumäe kalmistu juures Tallinna–Keila raudtee ääres.

Kivi mõõdud on 10,7×4,5×4,2 meetrit ja ümbermõõt 27,8 meetrit. Kivi on kaitse all alates 1966. aastast.

Vaata ka
Eesti hiidrahnude loend
Harju maakonna kaitstavate loodusobjektide ja -alade loend

Välislingid 

 

Tallinna geograafia‎
Eesti rändrahnud
Kaitstavad looduse üksikobjektid
Kristiine linnaosa
Baltic Computer Systems

Baltic Computer Systems AS (BCS, endise nimega BCS Infra AS) on Eestis tegutsev IT-teenuseid pakkuv ettevõte. Põhitegevusteks on äriklientidele IT hooldus- ja haldusteenuse pakkumine, IT taristu ja Microsofti-põhiste arendusprojektide elluviimine (sh MS Sharepointi platvormile intraneti, töövoogude, dokumendihalduse jms lahenduste arendamine). 

Eraldi valdkonnaks on äri ja IT seoste ja protsesside auditite ning arengukavade koostamine.

Baltic Computer Systems AS on F-Secure infoturbetarkvara tugikeskus Eestis. BCSi tütarettevõte on BCS Koolitus AS

Välislingid 
Baltic Computer Systems AS
BCS Koolitus AS

Eesti infotehnoloogiaettevõtted
Gaziantep

Gaziantep (osmanitürgi keeles عينتاب (Ayntab), araabia keeles عنتاب või عينتاب, kurdi keeles Dîlok) ehk Antep on linn Kagu-Türgis, Gaziantepi provintsi pealinn, on üks maailma vanemaid püsivalt asustatud linnu. See asub 185 km Adanast loodes ja 127 km põhjas Aleppost. Linna haldusalasse jääb kaks eeslinna, Şahinbey ja Şehitkamil. 

Rahvaarvult on Gaziantep Türgis kuues linn. Türgi Statistikainstituudi andmeil oli linnas 2011. aastal 1 376 352 elanikku, kogu haldusalas aga 1 393 289. 2004. aastast on Gaziantepi linnapea Asım Güzelbey.

Algselt oli linna nimeks Aïntap (Ottomani türgi keeles عين تاب), kuid mõne sajandiga sai sellest Antep. Nime päritolu on teadmata. Eri teooriate järgi võis see olla hetiidi keeles Khantap ("kuninga maa"), pärsia keeles Aïntap ("allikarohke") vms. 1921. aastal nimetati linn ametlikult ümber Gaziantepiks, mis tähendab "Võidukas Antep".

Gaziantepi ajalugu algab hetiitide ajast, mil see oli tähtis põllumajanduspiirkond. Tõenäoliselt asus seal hellenismiaegne linn Antiochia ad Taurum. Linnast on leitud arvukalt Rooma ja Commagene aegseid muistisi. Linnasüdames seisva Ravanda kindluse taastas Bütsants 6. sajandil. Keskajal kuulus see ala Kalifaadile, Anatoolia ja Süüria seldžukkidele, ristisõdijate rajatud Edessa krahvkonda, Armeenia Kiliikia riiki, mongoli khaanidele ja mamelukkidele. 1516. aastal vallutasid Gaziantepi Ottomanid. Linna ümbernimetamine 1921. aastal meenutab elanike vastupanu Prantsuse vägedele Esimeses maailmasõjas.

Gaziantep on Kagu- ja Ida-Türgi majanduslik kese, riigi suurim väliskaubanduspiirkond. Linn on maailma vaibatööstuse üks keskusi ning tähtis pistaatsiakasvatuse piirkond, mis on andnud pistaatsiatele türgikeelse nime (Antep fıstığı). Samuti on Gaziantep arenenud turismikeskus. Linna ümbritsevad ulatuslikud oliiviaiad ja viinamäed.

Sõpruslinnad
 Duisburg, Saksamaa
 Firenze, Itaalia
 Aleppo, Süüria
 Dubai, AÜE
 Kermanshah, Iraan
 Nijmegen, Madalmaad
 Karlstad, Rootsi
 Cetinje, Montenegro
 Kuwait City, Kuveit
 Irbid, Jordaania

Gaziantep on Tartu partnerlinn.

Viited

Välislingid
 Gaziantepi uudised (inglise keeles)

Türgi linnad
Gaziantepi provints
Külliki Kübarsepp

Külliki Kübarsepp (sündinud 27. juunil 1981 Pühajärvel Valga maakonnas) on Eesti politoloog ja poliitik. Ta oli XIII Riigikogu liige.

Hariduskäik 
 Tartu Ülikool, politoloogia 2006 (võrdsustatud MA-ga)
 Otepää Gümnaasium 2000

Töökohad 
 MTÜ Vaba Isamaaline Kodanik, 2011–2013, juhatuse liige
 Wahlquist OÜ 2011–2012, sisseostja
 Põllumajandusministeerium 2007–2011, ministri nõunik
 Erakond Isamaa ja Res Publica Liit 2006–2007, juhtkonna assistent
 Erakond Isamaaliit 2005–2006, peasekretäri abi

Liikmesus 
 MTÜ Vaba Isamaaline Kodanik 2011, asutaja, juhatuse liige 2011–2013
 Kaitseliit 2010, Tallinna malev, Toompea malevkond, reamees, revisjonikomisjoni liige 2011–2013
 Pelgulinna Selts 2013
 Telliskivi Selts 2010
 MTÜ Pro Patria koolituskeskus 2005

Erakondlik kuuluvus 
 Eesti Vabaerakond 2014–
 Isamaa ja Res Publica Liit 2006–2012
 Isamaaliit 1999–2006

Publikatsioone 
 Külliki Kübarsepp ja Vello Pettai "Valimisnimekirjade võrdlev analüüs" Rmt: "Riigikogu valimised 2003 – kas muutuste lävel?" Toim. Rein Toomla. Tartu: Tartu Ülikooli Kirjastus, 2003
 "Mädamuna läheb haisema ehk 7 mõtet poliitilise kultuuri parandamiseks" Delfi, 11.11.2012
 "Parteide rahastamine vajab remonti" Eesti Päevaleht, 23.05.2012
 "Kontrollitud demokraatia oht" Postimees, 11.08.2011
 "Neljaparteiline Eesti?" Postimees, 21.07.2009
 "Tee ausamate erakondadeni" Eesti Päevaleht, 07.07.2008
 "Poliitilise eliidi valu" Maaleht, 20.07.2006
 "Kokk ja Kärberg pole IRLi ainsad patused" Postimees, 08.03.2013

Isiklikku
15. augustil 2018 avalikustati, et ta saab lapse Andres Herkeliga.

Viited

Välislingid 
Külliki Kübarsepp Riigikogu kodulehel

Eesti Vabaerakonna poliitikud
Eesti politoloogid
Tartu Ülikooli sotsiaalteaduskonna vilistlased
XIII Riigikogu liikmed
Sündinud 1981
Elmar Johannes Saar

Elmar Johannes Saar (11. august 1901 Otepää vald, Tartumaa – 26. juuni 1947 Tartu) oli Eesti metsateadlane.

Elulugu
Elmar Johannes Saar oli metsavahi poeg.

Võttis osa Vabadussõjast. Lõpetas 1921 Tartu Õpetajate Seminari ja 1940 Tartu Ülikooli Metsakorralduse Instituudi, kaitses diplomitöö "Vaivara metskonna Kalmujäe metsandiku majandamiskava". Oli 1921–1929 Metsade Valitsuse (aastast 1927 Riigimetsade Valitsuse) metsakorraldusosakonna (hiljem -büroo) tehnik-maamõõtja, 1929–1937 metsataksaator, 1937–1939 Metsahoiukomitee sekretär, 1939–1941 Riigimetsade Talituse metsakorraldusbüroo juhataja, 1942–1943 Metsade Keskvalitsuse metsamajandusosakonna juhataja asetäitja, 1945–1947 Tartu Ülikooli metsakorralduse ja metsakasvatuse kateedri juhataja, dotsent.

Teadustöö
Uurimisvaldkonnad: metsakorraldus ja -kaitse, metsade seisund. Sõjaeelsetes töödes käsitles metsade kaitset, võitlust metsatulekahjudega, kärsaklaste ja üraskite bioloogiat ning tõrjet, talumetsandust. Sõja-aegsetes ja -järgsetes töödes analüüsis Eesti metsade seisundit – metsakorraldust, metsavarusid vanuseklasside järgi, tegelikku ja võimalikku sihtpindala ja tagavara, enamuspuuliikide tagavara ja keskmist juurdekasvu vanuseklasside järgi, metsakasutust riigimetsades kuni 1941. aastani. 12 teadustrükist, sh 1 lühimonograafia.

Teoseid
 Metsakaitsest talumetsades. // EM (1939) 4
 Metsadest ja metsakaitsest Põhja-Eestis 1888. a. – 1916. a. // EM (1939) 6
 Metsakahjutuli ja selle vastu võitlemine. Tallinn, 1940
 Metsakorraldus Eestis ja selle tulemustest. // EM (1943) 4, 7
 Talumetsadest ja nende kasutussuuruse määramisest. // EM (1944) 2
 Nõukogude Eesti metsamajanduse probleeme (Eesti metsade seisundist). // Plaanimajandus (1945) 6/7.

Viited

Kirjandus
 Album Academicum Universitatis Tartuensis 1918–1944. I–III. Trt, 1994, II, 166
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 420
 Wallner, J. Elmar Saar in memoriam. // EME (1958) 26
 Margus, M., Meikar, T. Tartu Ülikooli põllumajandusteaduskonna metsaosakond 80. Tartu, 2000, 55.
  

Eesti metsateadlased
Tartu Ülikooli metsandusteaduskonna õppejõud
Tartu Ülikooli põllumajandusteaduskonna vilistlased
Korporatsioon Rotalia liikmed
Vabadussõja veteranid
Sündinud 1901
Surnud 1947
Friedrich Saar

Vidrik Saar (kuni 1936 Friedrich August Saar; 10. detsember 1904 Tallinn – 20. jaanuar 1942 Jaroslavl) oli Eesti loomaarstiteadlane.

Kuulus teatriseltsi Ugala juhatusse ja oli Ugala esimees aastatel 1935–1940.

Elulugu
Vidrik Saar oli katelsepa poeg.

Lõpetas 1924 Tallinna Ühisgümnaasiumi (Õhtukeskkooli), 1929 Tartu Ülikooli loomaarstiteaduskonna, õppis 1929–1930 Tartu Ülikooli õigusteaduskonnas. 
Oli 1919–1920 Tallinna Sadamatehaste, 1920–1921 AS-i "Franz Krull", 1921–1923  ja 1924 Ülemaalise Eesti Noorsoo Ühenduse (ÜENÜ) keskjuhatuse ametnik, 1928–1929 Tartu Ülikooli zooloogia instituudi assistent, aastast 1929 Viljandi linna tapamaja juhataja ja loomaarst. Agar loomakaitsetegelane. Aastal 1931 oli Saar Viljandi Loomakaitse Seltsi asutamise juures, olles pärast asutamist mitmel korral ka seltsi esimees. Eesti Vabariigi Loomakaitse Selts on autasustanud Friedrich Saart Rohelise Risti II klassi teenusmärgiga aastal 1936 ja aastal 1938 on ta valitud ka Eesti Loomakaitse Liidu uue juhatuse liikmeks.

Teatriseltsis Ugala 
Ugala protokolliraamatu järgi oli Vidrik Saar 1930. aastast teatriseltsi Ugala juhatuse liige. 1930. aasta 17. märtsi koosoleku protokollis mainitakse Vidrik Saart veel kui juhatuse liikme kandidaati, aga 26. mail juba koos teiste juhatuse liikmetega. Aastatel 1933–1935 oli teatriseltsi Ugala esimees E. Konno. Septembris 1934 otsustas juhatus anda Vidrik Saarele arhivaari ameti. Juhatuse koosolekul 9. septembril 1935 valiti Vidrik Saar teatriseltsi Ugala esimeheks. Seda ametit pidas Vidrik Saar protokollide järgi kuni 1940. aasta augustini, kui sisekaitse ülema otsuse kohaselt määrati 23. augustil seltsile uus juhatus.

Teadustöö
Avaldas kuni 1940. aastani rohkesti kirjutisi liha veterinaar-sanitaarsest ekspertiisist mitmesuguste haiguste (leukoos, peitmunandilisus jt) puhul. Käsitlenud esimesena Eestis loomade rituaalset tapmist juutidel.

Teoseid
 Kas suurendab juudi usu rituaaltapmine looma piinu ja millised need on? // Eesti Loomaarstlik Ringvaade (1930) 8
 Cysticercus inermis'e probleem Eestis. // Eesti Loomaarstlik Ringvaade (1932) 4
 Krüptorhismist sigadel ja selle hinnangust lihavaatuses. // Eesti Loomaarstlik Ringvaade (1933) 3
 Koduloomade lümfomatoos ja selle hinnang lihavaatuses. // Eesti Loomaarstlik Ringvaade (1937) 5.

Viited

Kirjandus
 Album Academicum Universitatis Tartuensis 1918–1944. I–III. Trt, 1994, II, 365
 Ots, L. Loomakaitse ja inimeste suhtumine loomadesse. // Mäetagused (2006) 31, 82–83.
  

Eesti loomaarstiteadlased
Eesti loomakaitsjad
Tartu Ülikooli loomaarstiteaduskonna vilistlased
Eestistatud nimega inimesed
Sündinud 1904
Surnud 1942
Irja Saar

Irja Saar (sündinud 6. märtsil 1973 Nõo vallas Tartumaal) on Eesti mükoloog.

Elulugu
Irja Saar on traktoristi tütar. 

Saar lõpetas 1991 Luunja Keskkooli, 1995 Tartu Ülikooli bioloogiaosakonna, oli 1995–1997 TÜ magistrant ja 1997–2003 TÜ doktorant. 

1997 kaitses ta Tartu Ülikoolis teadusmagistri kraadi botaanikas ja mükoloogias väitekirjaga "Eesti pisisirmikud (Cystoderma)". 

Aastast 2002 on ta Tartu Ülikooli botaanika ja ökoloogia instituudi teadur.  

2012 sai ta Tartu Ülikoolis doktorikraadi botaanikas ja mükoloogias väitekirjaga "The taxonomy and phylogeny of the genera Cystoderma and Cystodermella (Agaricales, Fungi)".

Teadustöö
Irja Saare peamised uurimisvaldkonnad on seenesugukonna Tricholomataceae (Agaricales) taksonoomia ja fülogenees ning haruldaste, riikliku kaitse all olevate ja Eesti punase raamatu seeneliikide levik ja kaitse Eestis. Ta osales teaduslikel ekspeditsioonidel 1998, 1999 ja 2003 Soomes, 1998 Rootsis, 1998 ja 2000 Norras. Saar on Looduseuurijate Seltsi liige (aastast 1994) ja Looduseuurijate Seltsi Mükoloogiaühingu sekretär (alates 2003).Eesti Mükoloogiaühingu esimees (2007–2014).

Teoseid
 "Red list of Estonian Fungi" (kaasautor). // "Conservation of fungi in Europe" Siena, 1998
 "Distribution maps of Estonian fungi. Eesti seente levikuatlas. 2. Protected species and species of the Estonian Red Data Book. Kaitsealused ja Eesti punase raamatu liigid" (kaasautor). Tartu, 1999
 "Nuclear DNA content and spore dimensions in some species of the genus Cystoderma" (kaasautor B. Kullman). // Folia Cryptog. Estonica 36 (2000)
 "The genera Cystoderma and Cystodermella (Tricholomataceae) in temperate Eurasia" // Mycotaxon 86 (2003)
 "Mycobiota of the Naissaar Nature Park (Estonia)" (kaasautor K. Kalamees). // Folia Cryptog. Estonica 42 (2006)

Viited

Kirjandus

Välislingid
 

Eesti bioloogid
Eesti botaanikud
Eesti mükoloogid
Sündinud 1973
Karl Saar

Karl Saar (sündinud 9. augustil 1945 Palamuse vallas Jõgevamaal) on Eesti tehnikateadlane.

Elulugu
Karl Saar on kaupluseomaniku poeg.

Lõpetas 1964 Jõgevamaal Maarja Keskkooli (tollal Järve Keskkooli), 1969 Tallinna Polütehnilise Instituudi (TPI) soojusenergeetika alal, TPI-s 1979 aspirantuuri, tehnikakandidaat (1980, TPI), väitekiri "Исследование образования окислов азота из топливного азота в процессе горения жидкого топлива". Oli 1969–81 TPI labori juhataja ja teadur, 1981–84 Eesti Teaduste Akadeemia spetsiaalse konstrueerimisbüroo konstruktor, 1984–90 osakonnajuhataja. 1990–2000 direktor, 2000– Eesti Energia AS ökoloogia labori juhataja.

Teadustöö
Uurimisvaldkonnad: lämmastikoksiidide teke vedelkütuste põletamisel, looduslike keskkondade kaugseire, õhuheitmete analüüs ja selle vähendamise võimalused. Osales 1986–88 uurimislaeval "Arnold Veimer" kolmel teadusliku ekspeditsioonil. NSVL Ministrite Nõukogu teadus- ja tehnikapreemia (1988). 20 teadustrükist, 5 autoritunnistust.

Viited

Teoseid
 Исследование образования окислов азота из азотосодержащих соединений топлива и факторов, влияющих на этот процесс (kaasautor). // Теплоэнергетика (1982) 12, Total luminescent spectroskopy for remote laser diagnostics of natural water conditions (kaasautor). // Appl. Optics 30 (1991) 4
 Uutest võimalustest mitmekomponendiliste gaasisegude analüüsimiseks. // Keskkonnatehnika (2002) 6
 On gaseous waste reduce at Estonian oil shale burning in big power station boilers (kaasautor). // Symp. on Oil Shale 2002. 18–21 Nov. 2002, Tallinn, Estonia.

Kirjandus
 

Eesti tehnikateadlased
Tallinna Tehnikaülikooli vilistlased
Sündinud 1945
Kersten Saar

Kersten Saar (sündinud 31. detsembril 1944 Tallinnas) on Eesti majandusteadlane.

Elulugu
Kersten Saar on teenistuja poeg.

Lõpetas 1963 Tallinna 20. Keskkooli, 1972 Tallinna Polütehnilise Instituudi (TPI) majandusteaduskonna, 1979 NSV Liidu Väliskaubanduse Ministeeriumi sihtaspirantuuri, majanduskandidaat (1979, Läti Teaduste Akadeemia Majanduse Instituut), väitekiri "Государственно-монополистическое регулирование экономики малых стран Западной Европы в условиях империалистической интеграции (на примере Норвегии)". Oli 1973–1975 hotelli Viru finantsdirektor, 1975–1978 TPI sotsioloogialabori juhataja, 1978–1987 TPI vanemõpetaja ja dotsent, 1987–1993 TPedI dotsent, 1987–1990 ka ühiskonnateaduste kateedri juhataja. Koostanud õppevahendeid.

Teadustöö
Uurinud Eesti rahvusvahelised majandussuhteid. Osalenud mitme firma (Baltlink, Eesti Telecom, Eesti Telefon, EMT, Tallinna Pank, ESTLINE) asutamises ja/või juhtimises. Umbes 200 teadus- ja aimetrükist.

Teoseid
 История Норвегии (kaasautor). M., 1980
 Rahvusvahelisele turule orienteeritud teenindussüsteemi väljaarendamisest Eesti NSV-s (kaasautor T. Karing). Tallinn, 1988
 Majanduslike välissidemete ja rahvusvahelise kooperatsiooni arendamine Eesti NSV rahvamajanduses. Tallinn, 1988
 Kasiinokapitalism. Tallinn, 1989
 Aktsiaselts ja aktsiakapital. Tallinn, 1991.

Viited

Kirjandus
 Tallinna Polütehniline Instituut 1936–1986. Tallinn, 1986, 364–365.
  

Eesti majandusteadlased
Tallinna Tehnikaülikooli vilistlased
Sündinud 1944
Tiiu Saar

Tiiu Saar (sündinud 18. jaanuaril 1955 Tallinnas) on Eesti loomaarstiteadlane.

Elulugu
Tiiu Saar on töölise tütar.

Lõpetas 1973 Tallinna Meditsiinikooli, 1983 EPA veterinaariateaduskonna, 1987–90 Eesti NSV TA Loomakasvatuse ja Veterinaaria Instituudis (ELVI) aspirant, veterinaarmeditsiinimagister (1994, EPMÜ), väitekiri "Veiste hingamis- ja seedeelundite kahjustusi põhjustavate viirushaiguste levikust Eestis", veterinaarmeditsiini doktor (1999, EPMÜ), väitekiri "Veiste hingamis- ja seedeelundite viirushaiguste nosoloogilisest struktuurist Eestis, veiste herpesviirus-1 mõnedest bioloogilistest omadustest ja infektsioosse rinotrahheiidi / pustuloosse vulvovaginiidi diagnostika täiustamisest" (Tartu, 1999). Täiendas end 1983 Moskva Veterinaaria Akadeemias, 1992 Soome Riiklikus Veterinaariainstituudis ja Saksamaal, 1994 Poola Riiklikus Veterinaaria Uurimisinstituudis, 1995 ja 1996 Taani Riiklikus Veterinaarviroloogia Instituudis. Oli 1983–87 Vabariikliku Veterinaarialabori veterinaararst, 1990–94 ELVI nooremteadur, 1995–96 EPMÜ veterinaaria uurimiskeskuse labori juhataja, 1997–99 nakkushaiguste osakonna vanemteadur ja juhataja, 1999–2000 juhataja ja lektor, 2000.–05 loomaarstiteaduskonna dotsent, 2005– Eesti Maaülikooli veterinaarmeditsiini ja loomakasvatuse instituudi lektor.

Teadustöö
Uurimisvaldkond: veterinaarviroloogia ja -epidemioloogia. Euroopa Veterinaarviroloogia Ühingu liige (1996–). Umbes 20 teadustrükist, aimeartikleid.

Viited

Teoseid
 Vasikate viirushaiguste leviku sesoonsus ja sõltuvus looma vanusest (kaasautor E. Aaver). // Veterinaarmeditsiin ‘95. Tartu, 1995
 Latentse veiste infektsioosse rinobrahheiidi (TBR/TPV) viirusinfektsiooni reaktiveerimisest deksadrooni abil. // Veterinaarmeditsiin ‘96. Tartu, 1996
 Sigade reproduktiivne ja respiratoorne sündroom ehk sigade "sinikõrv". // Eesti Loomaarstlik Ringvaade (1999) 3
 Mitmele liigile kõrge patogeensusega lindude influentsa ehk gripp. // Eesti Loomaarstlik Ringvaade (2003) 2
 Farmispetsiifiline Staphylococcus aureus'e bakteriin lehmadele. 1. Staphylococcus aureus'e kasvutiheduse ja alfa-hemolüsiini moodustumise optimeerimine komplekssöötmes (kaasautor). // Agraarteadus. (2004) 4.

Kirjandus
 Eesti Loomakasvatuse ja Veterinaaria Teadusliku Uurimise Instituudi teaduskoosseisu biobibliograafia 1947–1990. Tallinn, 1992, 63
 Eesti Põllumajandusülikool: audoktorid, töötajad ja vilistlased 1991–1995. Trt, 1996, 175
 Eesti Loomaarstlik Ringvaade (1994) 5/6, 59
 Eesti Loomaarstlik Ringvaade (2000) 5/6, 233–234.
 

Eesti loomaarstiteadlased
Eesti Maaülikooli õppejõud
Eesti Maaülikooli vilistlased 
Sündinud 1955